dh-unibe/image-text_koenigsfelden-charters-post-1500 huggingface dataset:
Wir, dis nachgeschribn̄ Uͦlman Gernass von Mellingen, burgˀ ze Brugg, und Vrena, sin eliche wirtin, tuͦn kunt und vˀjechen gemeinlich offenlich menlichem mit disem brief fùr ùns und ùnsˀ erbn̄, ✳ daz wir angesechen und betrachtet habn̄, das nùtz gewùsser ist den̄
der tod, ✳ und aber die stund des todes unsichˀ und ungewisse, und oͧch daz einem jeglichen menschen nùtz anders nach dienet und volget
in das ewig lebn̄ den̄̄ guͦte werk. har umbe so habn̄ wir bedi wolbedaht mit zitlicher, guͦtˀ vorbetrachtūg gesunt libs, muͦtes un̄ sinnen
vor an durch got, durch ùnsˀ beder sel heil willn̄ und durch aller ùnsˀ nachkomner ✳ und vordren sel heiles willn̄ geordnet, gebn̄ und
vˀschaffen ✳ und setzent, ordnēt wissentlich mit kraft ditz briefs, so in alle wise, forme und wege, ✳ so ditz von recht und gewonheit zuͦ gan
und vestenklich bestan mag, den erwirdign̄, geistlichn̄ hˀren, den Barfuͦssen ze Kùngesvelt, und iren nachkomē fùnf stuk und ein
fiertel ewig
korn
gult uff und ab disen nachgeschribnen ùnsren guͤtren. des ersten fierdhalb stuk geltz ab ùnsrem guͦt, ist gelegen ze
Megenwile, daz da buwt Ruͤdi Richitzen. und siben fiertel kernen geltz ab unsˀm akˀ ze Melling₎, inwendig dem krùtz gelegen, stost
an Heinis Pfisters akˀ und ist erb von Sant Gallen, buwt Ruͤdi Hug in semlicher maͤss und mit der geding, daz wir die selbn̄ fùnf
stuk und ein fiertel jerlichˀ gùlt, die wile wir lebn̄ inne haben, nutzzen, niessen und inziechen sùllent. und wenne wir bedi also vō
tods wegen abgestorben sint, so sùllent denne angentz die vorg₎ fùnf stuk und ein fiertel geltz ewenklich vallen und den obgenantē
hˀren, den Barfuͦsen, und ir nachkomē, werden und zuͦgehoͤrren, doch also daz die jetzgenāt₎ hˀren und ir nachkomē ✳ ùnser und
aller ùnsˀ vordˀn und nachkomē jarzit alle jar getrùwlich began sùllent hinnā fùr ✳ uff den nechsten mentag nach sant
Johanstag ze sùngichten mit einer gesungnen sel meͤss und aller ander gezierd, gewonheit und gotzdienst, als sit und
gewon ist und das jarzit buͦch wist ✳ und seit. wir welln̄ oͧch und ist gentzlich ùnsˀ meinūg, daz man vō den obegriffnen fùnf
stuk und ein fiertel jerlichˀ gùlt ✳ vor ab drù stukk gebe und teile gemeinlich undˀ die hˀren, die denne cōvent bruͦder siggē,
und die ùbrigen zwoͤi stuk und j f₎ gehoͤrre an des cōventz gemeinē tysch. und waren hie by und sint zùgen die erbern
her Cuͦnrat Tùfel, jungher,
Heman
vō Wolen, ✳ Hartmā Meyer, Hans Renner, Henman Meyˀ, Hans Renolt, weibel ze Prugg, und
andˀ erbˀ lùten vil. und des ze urkùnd und merer sichˀheit dirre vorgeschribn̄ ordenūg, so han ich, obgenātˀ Uͦlman Gˀnas,
min eign̄ insigel fùr mich, ✳ die obegʼffnen ✳ Vrenā, min ewirtinen, und alle unsˀ erbn̄ gehenkt offenlich an disen brief,
dar under ich, die jetzgenāt Vrena Gernassin, mich vestenklich binden, ✳ won ich in eigens insigel enhab, gebn̄
uff Urbani, do man zalt von gotz gebùrt viertzehenhundert und siben jar.
K
G ✳ 19 ✳
Etwil
Melling₎
diser br₎ wist v stùck und
j f₎ ✳ ab guͤttern har in vˀgriff₎
Megenwyl ✳ und
Melling₎
fùnff stùck unnd j f₎ k₎ gelts ✳ ewigˀ gùllt ✳
✳
namlich iiij stùck geltzi uff Uͦlrich
Gernas selig₎ guͦtt zuͦ Maͤgenwyl ✳ das
da bùwt Ruͤdi Richitzen
und vij f₎ k₎ geltz ✳ uff sinem acker
zuͦ Mellingen ✳ innwendig dem crùtz geleg₎
Megēwil
testamētū Uͦlrici Gˀnas ꝫ sue uxorꝭ
Staatsarchiv
AARGAU
Königsf. 476